การสร้างนิสัยที่ดีต่อสุขภาพมากขึ้น การบริหารกล้ามเนื้อใบหน้า การใช้ผลิตภัณฑ์บำรุงผิว
การดื่มน้ำเป็นวิธีที่ดีที่สุดวิธีหนึ่งในการให้ความชุ่มชื้นแก่ผิวอย่างเป็นธรรมชาติและลดเลือนริ้วรอยเหี่ยวย่น เพิ่มปริมาณน้ำที่คุณดื่มในแต่ละวันและเปลี่ยนจากน้ำอัดลม กาแฟ และเครื่องดื่มที่มีน้ำตาลเป็นน้ำเปล่า กาแฟและเครื่องดื่มที่มีน้ำตาลสามารถทำให้ผิวของคุณขาดน้ำมากขึ้นและทำให้เส้นร่องแก้มดูแย่ลงได้ . การออกกำลังกายสามารถช่วยลดและกำจัดเส้นร่องแก้มได้โดยจะส่งเสริมการไหลเวียนของเลือดสู่ผิว ซึ่งจะช่วยผลิตน้ำมันและความชุ่มชื้นตามธรรมชาติ และเพิ่มอัตราการเจริญเติบโตของเซลล์ใหม่ตามลำดับ ออกกำลังกายแบบแอโรบิกคาร์ดิโอสัปดาห์ละหลายครั้ง โดยการวิ่ง การเดินเขา การเต้น หรือการว่ายน้ำ สารต้านอนุมูลอิสระเป็นสารที่เกิดขึ้นตามธรรมชาติซึ่งเต็มไปด้วยวิตามินที่สามารถช่วยกระตุ้นการสร้างคอลลาเจนและอีลาสตินในผิวและกำจัดริ้วรอยเหี่ยวย่น ตัวอย่างของอาหารที่อุดมไปด้วยสารต้านอนุมูลอิสระ ได้แก่ ผลไม้อย่างเช่น แบล็กเบอร์รี่และแครนเบอร์รี่ ผักอย่างเช่น มะเขือเทศและบร็อคโคลี่ และชาเขียว เป็นต้น กรดไขมันโอเมก้า-3 จะช่วยกำจัดเส้นร่องแก้มด้วยการลดการอักเสบและเสริมสร้างสุขภาพผิวตามธรรมชาติ ตัวอย่างของอาหารที่มีกรดไขมันโอเมก้า-3 สูง ได้แก่ ปลาทูน่า ปลาแซลมอน วอลนัท เมล็ดแฟลกซ์ และเมล็ดเจีย ปลา 1 ที่ เมล็ดแฟลกซ์ 2 ช้อนโต๊ะ เมล็ดเจีย 1 ช้อนโต๊ะ วอลนัท 55 กรัม หรือถั่วเหลือง 2 ถ้วยก็เพียงพอที่จะตอบสนองความต้องการกรดไขมันโอเมก้า-3 ในแต่ละวัน . สารเคมีที่มีอยู่ในยาสูบและบุหรี่ยี่ห้อส่วนใหญ่สามารถทำลายคอลลาเจนและอีลาสตินในผิวหนังและทำให้เส้นร่องแก้มที่มีอยู่แย่ลงได้ ถ้าคุณสูบบุหรี่อยู่ ให้พยายามเลิกให้เร็วที่สุดเท่าที่จะเป็นได้เพื่อช่วยลดเลือนและกำจัดเส้นร่องแก้มและริ้วรอยเหี่ยวย่น . โยคะใบหน้าสามารถช่วยให้ใบหน้าดูอ่อนกว่าวัยได้อย่างเป็นธรรมชาติโดยการยกกระชับกล้ามเนื้อบนใบหน้าและลดริ้วรอย เริ่มต้นโดยใช้นิ้วชี้แตะที่มุมปาก ดึงไปทางด้านข้าง และกระชับมุมปากเพื่อสร้างแรงต้านเป็นเวลา 5-10 วินาที ทำซ้ำทีละ 10-25 ครั้ง และควรทำทุกวัน เพื่อเสริมสร้างกล้ามเนื้อแก้มให้แข็งแรงและทำให้ผิวเรียบเนียน ให้สูดลมหายใจเข้าทางปากและกักลมไว้ ทำปากให้ใหญ่เหมือนลูกโป่ง จากนั้นย้ายฟองอากาศจากแก้มข้างหนึ่งไปยังแก้มอีกข้างหนึ่ง ปล่อยและทำซ้ำ การยิ้มอย่างเต็มที่สามารถช่วยกระชับเส้นร่องแก้มได้ในขณะที่ทำให้กล้ามเนื้อใบหน้าแข็งแรงขึ้น สบฟันไว้ด้วยกันและยิ้มให้กว้างที่สุดเท่าที่จะทำได้ ค้างไว้ 10 วินาทีแล้วผ่อนคลาย ทำซ้ำวันละ 10-20 ครั้ง ใช้มือยืดกล้ามเนื้อบนใบหน้าและทำให้เส้นร่องแก้มและรอยเหี่ยวย่นเรียบเนียน วางฝ่ามือให้กระชับเป็นแนวแยงกับแก้ม โดยใช้นิ้วมือแตะที่ด้านข้างของใบหน้า ดึงมุมปากขึ้นจนเห็นฟัน ค้างไว้ 30 วินาที ปล่อยและทำซ้ำ 3 ครั้ง การใช้มอยส์เจอร์ไรเซอร์จะช่วยให้ผิวชุ่มชื้นและลดริ้วรอยและรอยเหี่ยวย่น รวมถึงเส้นบริเวณรอบปากด้วย เพื่อผลลัพธ์ที่ดีที่สุดให้ใช้มอยส์เจอไรเซอร์ที่มีคอลลาเจนซึ่งสามารถช่วยให้ผิวอวบอิ่มและซ่อมแซมผิวได้ . การขัดผิวสามารถช่วยขจัดเซลล์ผิวที่ตายแล้วและเผยให้เห็นเซลล์ผิวที่อยู่ข้างใต้ซึ่งมีสุขภาพดีกว่าและอ่อนเยาว์กว่า และลดริ้วรอยที่เกิดจากการหัวเราะและยิ้มได้ ซื้อผลิตภัณฑ์ขัดผิวตามสภาพผิวของคุณ ล้างหน้าด้วยน้ำอุ่นและใช้ผ้าขนหนูถูผลิตภัณฑ์ขัดผิวบนใบหน้าโดยถูวนเป็นวงกลม ล้างหน้าด้วยน้ำอุ่น มีน้ำมันหลายชนิดที่คุณสามารถใช้ทำผลิตภัณฑ์ดูแลผิวแบบโฮมเมดได้ แต่ส่วนผสมจากน้ำตาลทรายแดงและน้ำมันมะพร้าวนั้นเป็นแบบดั้งเดิม ผสมน้ำตาลทรายแดง 2 ช้อนโต๊ะกับน้ำมันมะพร้าว 2 ช้อนโต๊ะให้เข้ากัน และทาบนใบหน้าเบาๆ เป็นวงกลม หลังจากผ่านไปสองสามนาทีให้ล้างหน้าด้วยน้ำอุ่น น้ำตาลทรายแดงที่ขัดผิวและน้ำมันมะพร้าวที่ให้ความชุ่มชื้นจะช่วยฟื้นฟูใบหน้า และยังช่วยลดเลือนเส้นร่องแก้มได้ในระยะยาว ความเสียหายจากแสงแดดสามารถทำให้เส้นร่องแก้มที่มีอยู่แย่ลงได้ ทาครีมกันแดดบนใบหน้าเป็นประจำทุกวัน ใช้เวลาอยู่ในร่มให้มากขึ้น และใส่หมวกเพื่อปกป้องผิวและลดเลือนเส้นร่องแก้ม เลือกครีมกันแดดที่มีค่าของประสิทธิภาพของผลิตภัณฑ์กันแดด (SPF) 15 หรือสูงกว่าสำหรับการใช้งานทุกวัน และมีค่า SPF 30 สำหรับกิจกรรมกลางแจ้งที่เข้มข้นหรือเป็นเวลานานเช่น วันที่ไปเที่ยวชายทะเล หรือตอนไปปิกนิก คุณยังสามารถใช้รองพื้นที่ผสมครีมกันแดดเพื่อปกป้องผิวจากแสงแดดและซ่อนริ้วรอยและรอยเหี่ยวย่นได้อีกด้วย ในขณะที่คุณพยายามกำจัดเส้นร่องแก้ม แต่ในระหว่างนี้คุณสามารถใช้ครีมเบลอหรือไพรเมอร์เพื่อเติมให้พวกมันตื้นขึ้นและทำให้ผิวรอบปากและริมฝีปากดูเรียบเนียน หลังจากทาครีมกันแดดแต่ก่อนทารองพื้นหรือแป้ง ให้บีบไพรเมอร์หรือครีมเบลอลงบนนิ้วเล็กน้อยและใช้นิ้วค่อยๆ แตะเติมเส้นร่องแก้มก่อนที่จะแต่งหน้าส่วนที่เหลือ ฟิลเลอร์เป็นเจลสำหรับเติมเต็มพื้นผิวที่เป็นร่องบนผิวหนัง รวมถึงที่เกิดจากเส้นและริ้วรอยเหี่ยวย่นด้วย ฟิลเลอร์ที่ปลอดภัยที่สุดบางชนิด เช่น เรสติเลน (Restylane) ซึ่งได้รับการรับรองจากองค์การอาหารและยาแห่งสหรัฐอเมริกา (FDA) และจูเวเดิร์ม (Juvederm) นั้นสามารถช่วยให้เส้นร่องแก้มเรียบเนียนได้ ไปพบศัลยแพทย์ตกแต่งเพื่อฉีดฟิลเลอร์ ซึ่งมักจะฉีดเสร็จภายในเวลาประมาณ 15 นาทีถึง 1 ชั่วโมง  ตระหนักว่าฟิลเลอร์จะมีประสิทธิภาพในระยะเวลาจำกัดเท่านั้น ฟิลเลอร์ 1 เข็มจะอยู่ได้นานประมาณ 4-9 เดือน ซึ่งอาจจะทำให้คุณต้องฉีดซ้ำเป็นระยะๆ ค่าใช้จ่ายอาจจะสูงกว่าตัวเลือกอื่นๆ (ประมาณ 14,000-23,000 ต่อเข็ม) นอกจากฟิลเลอร์แล้ว เครื่องสำอางและการเสริมความงาม เช่น ครีมลดริ้วรอย ผลิตภัณฑ์เรตินอล การรักษาด้วยเลเซอร์ และสูตรที่ทำจากโบท็อกซ์นั้นสามารถช่วยลดและกำจัดเส้นร่องแก้มและริ้วรอยเหี่ยวย่นได้ ปรึกษากับผู้ให้บริการดูแลสุขภาพเกี่ยวกับการทำทรีทเมนต์หนึ่งอย่างหรือมากกว่านั้นเพื่อกำจัดเส้นร่องแก้มเป็นระยะเวลานาน
ดื่มน้ำมากๆ . ออกกำลังกายเป็นประจำ กินอาหารต่างๆ ที่อุดมไปด้วยสารต้านอนุมูลอิสระ. เริ่มกินกรดไขมันโอเมก้า-3 ให้มากขึ้น. เลิกสูบบุหรี่ บริหารใบหน้าโดยออกแรงต้านบนรอยยิ้ม กระชับแก้มโดยการกักลมไว้ในปาก. ยิ้มกว้างในขณะสบฟันเข้าด้วยกัน. ดึงแก้มขึ้น. ทามอยส์เจอไรเซอร์ทุกวัน. ใช้ผลิตภัณฑ์เร่งการผลัดเซลล์ผิวเป็นประจำ ทำผลิตภัณฑ์ขัดผิวเองจากน้ำตาลทรายแดงและน้ำมันมะพร้าว. ปกป้องผิวจากแสงแดดเป็นประจำทุกวัน. ใช้ครีมเบลอหรือไพรเมอร์เพื่อกลบเส้นร่องแก้ม. เข้ารับการฉีดฟิลเลอร์ที่ร่องแก้ม. เข้ารับทรีทเมนต์ผิวจากผู้ให้บริการดูแลสุขภาพ.
https://www.wikihow.com/Get-Rid-of-Laugh-Lines https://www.wikihow.com/Get-Rid-of-Laugh-Lines https://www.wikihow.com/Get-Rid-of-Laugh-Lines
Setting Healthier Habits Exercising Your Facial Muscles Using Skin Products